kangjêng gusti pangeran adipati, gusti pangeran arya anu, gusti ratu anu. Wondening ingkang nama kangjêng punika saking pratelanipun Mas Panji Sasraminarsa ingkang rumiyin, 1. Putra dalêm kakung ingkang saking garwa padmi sadaya, 2. Para ratu garwa dalêm, ananging taksih tunggil sêrat lajêng dipun ewahi: ngamungakên satunggal kangjêng gusti pangeran adipati, dupèh kangjêng punika tampinipun ingkang pangajêng, sarêng kaantêp dening Ngabèi Karyasastra wontên ing Jurumartani taun 1867, ôngka 48, jawabipun kirang kantênan. Manawi ing pundia satunggal ênggèn punika pangajêngipun satunggil utawi kalih, punika ingkang nyêpêng pangwasa, mila kenging yèn kasêbuta kang ngajêng, dene tampinipun Radèn Natarata kangjêng punika ingkang jumênêng, mila ingkang wênang kasêbut kangjêng lêrêsipun namung kêkalih, 1. nata, 2. badhe nata. Ewadèntên yèn wontên sajawining karaton inggih bibrah malih, awit sadaya para abdi dalêm mamrih pangalêmbana, sabên-sabên